《次韵读韩柳文》
宋代·释德洪

颍皋韵秀彻，如春在杨柳。清游每见删，题诗□□□。

□篇如用兵，曹瞒破张绣。神远付一快，奇变愕众口。

□□含至美，醇酽兵厨酒。柳文马顿尘，骄嘶不忘骤。

置□□文中，珷玞杂琼玖。同时公与侯，富贵可炙手。

人惊风云会，自矜时命偶。一欢难把玩，忽焉成老丑。

居然成□□，累累增培塿。两公独如在，并驱让先后。

文章有耿□，□语置坐右。我老坐诗穷，奔走营升斗。

时能吐佳句，英华出枯朽。

作者简介：年十四，父母双亡，依三峰靘禅师为童子。哲宗元祐四年（1089），试经於东京天王寺，冒惠洪名得度为僧。四年后南归，依真净禅师於庐山归宗寺，随真净迁洪州石门。二十九岁始，游方东吴、衡山、金陵等地，住金陵清凉寺。冒名剃度事发，入狱一年，勒令返俗。后至东京，入丞相张商英、枢密郭天信门下，再得度，赐名宝觉圆明禅师。徽宗政和元年（1111），张、郭贬黜，亦受牵连，发配朱崖军（今海南三亚）。三年，得释。四年，返筠州，馆於荷塘寺。后又被诬以张怀素党系南昌狱百馀日，遇赦，归湘上南台。高宗建炎二年卒，年五十八。